Philipp Grubauer

Washington Capitals|Rok1=2011|Rok2=súčasnosť|Bývalé tímy=NHL
Washington Capitals (2012-2018)
Colorado Avalanche (2018-2022)
AHL
Hershey Bears (2012-2015)
Coachella Valley Firebirds (2024-2025)
'ECHLSouth Carolina Stingrays (2011-2012)
Reading Royals (2012-2013)|Popis=|Tím=Seattle Kraken (NHL)}}

Philipp Grubauer (*25. november, 1991, Rosenheim, Nemecko) je nemecký profesionálny hokejový brankár, ktorý aktuálne pôsobí v tíme Seattle Kraken v National Hockey League. V roku 2018 získal s tímom Washington Capitals Stanleyho pohár. V roku 2021 bol nominovaný na Vezina Trophy pre najlepšieho brankára NHL.

 Kariéra 

 Juniorský hokej 
Philipp Grubauer hokejovo vyrastal vo svojom rodnom meste Rosenheim. V roku 2008 odišiel do zámoria, kde v tíme Belleville Bulls, a neskôr Kingston Frontenacs, pôsobil v elitnej kanadskej juniorskej súťaži Ontario Hockey League. S Belevillom v roku 2010 ligu vyhral a následne vyhral aj dáždnikový turnaj kandských juniorských líg CHL (Memorial Cup).'' 

Nemecko reprezentoval na jedných Majstrovstvách sveta hráčov do 18 rokov (2008), jedenkrát na Majstrovstvách sveta hráčov do 20 rokov Divízie 1A (2010) a dvakrát v Elitnej Divízii (2009, 2011). V Divízii 1A získal s nemeckým výberom zlatú medailu a stal sa najužitočnejším hráčom tímu. 

V roku 2010 bol tímom Washington Capitals draftovaný do NHL v 4. kole (celkovo ako 112.). 

 ECHL 
Profesionálnu hokejovú kariéru začal v roku 2011 v tretej najvyššej severoamerickej súťaži ECHL. Jeho hneď prvá sezóna bola prelomová, keď bol menovaný do All-Rookie Teamu. 

V sezóne 2012/2013 strávil v ECHL už len krátky čas. Organizácia Capitals s ním podpísala nováčikovský kontrakt a Grubauer bol presunutý do tímu Hershey Bears v American Hockey League.

 Washington Capitals / Hershey Bears 
Svoju nováčikovskú zmluvu strávil Grubauer prevažne v AHL. Objavil sa však aj v zápasoch NHL. Svoj  debut zažil 27. februára 2013 proti Philadelphii Flyers, keď za stavu 0:4 striedal prvého brankára tímu - Bradena Holtbyho. Grubauer zneškodnil všetkých 14 striel, ale Capitals prehrali 1:4. V roku 2015 si zahral aj All-Star Game AHL.

Od roku 2015 nastupoval vo Washingtona ako náhradník Holtbyho. V roku 2018 s tímom získal Stanleyho pohár. Po sezóne 2017/2018 bol spolu s Brooksom Orpikom vymenený za 2. kolo draftu do tímu Colorado Avalanche. 

Vo Washingtone odchytal 101 zápasov, pripísal si 43 výhier, 31 prehier, 11 prehier v nadstavovanom čase, 2,29 priemer inkasovaných gólov na zápas a 92,3% úspešnosť zákrokov.

 Colorado Avalanche 
V Colorade Grubauer strávil tri sezóny, v ktorých tvoril tandem so Semionom Varlamovom, ktorý taktiež pred Coloradom pôsobil vo Washingtone. Jeho najlepšou sezónou bol skrátený ročník 2020/2021, už po odchode Varlamova, v ktorom si Grubauer v 40 zápasoch pripísal 30 výhier, 1,95 priemer inkasovaného gólu na zápas, 92,2% úspešnosť zákrokov a 7 čistých kont (najviac v lige). Na základe svojich výkonov bl nominovaný na Vezina Trophy pre najlepšieho brankára - tu však vyhral Kanaďan Marc-André Fleury.

V lete 2021 sa rozhodol nepredĺžiť s Coloradom kontrakt a ako neobmedzený voľný hráč podpísal  šesťročnú zmluvu s ročným platom 5,9 milióna amerických dolárov s nováčikom ligy Seattle Kraken. 

V Colorade odchytal 113 zápasov, 66 vyhral, 30 prehral a 10 prehral po riadnom hracom čase, udržal si 2,38 priemer inkasovaného gólu na zápas, 91,8% úspešnosť zákrokov a 12 čistých kont.

 Seattle Kraken 
náhľad|Grubauer v drese Seattlu
V Seattle nastupoval ako prvý brankár v tandeme s Chrisom Driedgerom. Jeho výkonnosť však začala oproti jeho pôsobeniu v Colorade klesať a v sezóne 2024/2025 dokonca na istý čas chytal v tíme Coachella Valley Firebirds v AHL. V NHL v tej sezóne odchytal 26 zápasov, z toho 8 vyhral a 18 prehral, pripísal si 3,49 priemer inkasovaného gólu na zápas a 87,5% úpsešnosť zákrokov. Rolu jednotky tímu stratil a nahradil ho Joey Daccord. V sezóne 2025/2026 Gurbauer nastupuje ako jeho náhradník.

 Reprezentačná kariéra 
Philipp Grubauer reprezentoval Nemecko na šiestich turnajoch Majstrovstiev sveta (2014, 2017, 2019, 2022, 2024, 2025), dvakrát bol menovaný do trojice najlepších hráčov tímu. V roku 2017 pomohol Nemcom v kvalifikácii na Zimné olympijské hry 2018. 

Taktiež bol súčasťou Tímu Európy na Svetovom pohári 2016, kde výber reprezentantov v NHL menej zastúpených európskych krajín obadil 2. miesto.

Je súčasťou nemeckej nominácie na Zimné olympijské hry 2026. 

 História zmlúv v NHL 
TímRok začiatkuRok koncaCAP HIT*Typ zmluvy**Washington Capitals20122015578 000 $nováčikovskáWashington Capitals 201520171 500 000 $jednocestnáWashington Capitals201720181 500 000 $jednocestnáColorado Avalanche201820213 333 333 $jednocestnáSeattle Kraken202120275 900 000 $jednocestná
*ročná výška platu zarátaná do platového stropu na úrovni NHL

**jednocestná = bez možnosti preradiť do nižšej ligy, dvojcestná = s možnosťou preradiť do nižšej ligy

 Štatistiky  
SezónaTímLigaZVPPPGAASV%SOÚspechy2011-12South Carolina StingraysECHL432.22231350.9181ECHL All-Rookie Team2012-13Reading RoyalsECHL262.3019510.9120ECHL All-Star GameHershey BearsAHL282.2515920.9192Washington CapitalsNHL23.570100.91502013-14Hershey BearsAHL282.60131320.9163Washington CapitalsNHL172.386550.92502014-15Hershey BearsAHL492.30271750.9216AHL All-Star GameWashington CapitalsNHL11.851000.92002015-16Washington CapitalsNHL222.328910.91802016-17Washington CapitalsNHL232.0513620.92632017-18Washington Capitals 🏆NHL352.35151030.9233Stanleyho pohár2018-19Colorado AvalancheNHL372.6418950.91732019-20Colorado AvalancheNHL362.63181240.91622020-21Colorado AvalancheNHL401.9530910.9227Nominácia na Vezina Trophy, najviac čistých kont v sezóne (7)2021-22Seattle KrakenNHL553.16183150.88922022-23Seattle KrakenNHL392.85171440.89502023-24Seattle KrakenNHL362.85141620.89922024-25Seattle KrakenNHL263.4981710.8750Coachella Valley FirebirdsAHL72.875200.89302025-26Seattle KrakenNHL172.299330.9220 NHL spolu3862.64175142360.90922

Kategória:Narodenia 25. novembra
Kategória:Narodenia v 1991
Kategória:Nemeckí hokejisti
Kategória:Nemeckí hokejoví brankári
Kategória:Hokejisti draftovaní klubom Washington Capitals
Kategória:Brankári Washington Capitals
Kategória:Brankári Colorado Avalanche
Kategória:Brankári Seattle Kraken
Kategória:Účastníci MS v hokeji 2014
Kategória:Účastníci MS v hokeji 2017
Kategória:Účastníci MS v hokeji 2019
Kategória:Účastníci MS v hokeji 2024
Kategória:Účastníci MS v hokeji 2025
Kategória:Hokejisti na Zimných olympijských hrách 2026